CELEX: 32012R0460
Language: sk
Date: 2012-05-29
Title: Nariadenie Komisie (EÚ) č. 460/2012 z  29. mája 2012 , ktorým sa stanovuje zákaz lovu v kategórii 9 „plavidlá s navíjacími vlečnými sieťami s mraziarenskými zariadeniami na rybolov pelagických druhov“ v mauritánskej hospodárskej oblasti plavidlami plaviacimi sa pod vlajkou členského štátu Európskej únie

1.6.2012   
            
            
               SK
            
            
               Úradný vestník Európskej únie
            
            
               L 142/25
            
         NARIADENIE KOMISIE (EÚ) č. 460/2012
   z 29. mája 2012,
   ktorým sa stanovuje zákaz lovu v kategórii 9 „plavidlá s navíjacími vlečnými sieťami s mraziarenskými zariadeniami na rybolov pelagických druhov“ v mauritánskej hospodárskej oblasti plavidlami plaviacimi sa pod vlajkou členského štátu Európskej únie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               Nariadením Rady (ES) č. 704/2008 z 15. júla 2008 o uzavretí Protokolu, ktorým sa stanovujú možnosti rybolovu a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou na obdobie od 1. augusta 2008 do 31. júla 2012 (2), sa obmedzili možnosti rybolovu v kategórii 9 (plavidlá s navíjacími vlečnými sieťami s mraziarenskými zariadeniami na rybolov pelagických druhov) na referenčnú tonáž 250 000 ton.
            
         
               (2)
            
            
               Vzhľadom na skutočnosť, že na základe článku 2 ods. 3 uvedeného nariadenia, bola na obdobie od 1. augusta 2011 do 31. júla 2012 pridelená dodatočná kvóta vo výške 2 654 ton, sa celková referenčná tonáž zvýšila na 252 654 ton.
            
         
               (3)
            
            
               Podľa informácií, ktoré Komisia dostala, sa výlovom zaznamenaným v uvedenej kategórii rybolovu plavidlami plaviacimi sa pod vlajkou príslušných členských štátov vyčerpala kvóta pridelená na uvedené referenčné obdobie.
            
         
               (4)
            
            
               Je preto nevyhnutné zakázať rybolovné činnosti v tejto kategórii rybolovu,
            
         PRIJALA TOTO NARIADENIE:
   Článok 1
   Vyčerpanie kvóty
   Kvóta na rybolov pridelená príslušným členským štátom sa považuje za vyčerpanú od 24. apríla 2012.
   Článok 2
   Zákazy
   Plavidlám plaviacim sa pod vlajkou príslušných členských štátov sa od polnoci 23. apríla 2012 zakazujú rybolovné činnosti v kategórii 9. Po uvedenom dátume sa zakazuje najmä ponechávať na palube, premiestňovať, prekladať alebo vykladať ryby ulovené uvedenými plavidlami.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. mája 2012
      
         
            Za Komisiu v mene predsedu
         
         Lowri EVANS
         
            generálna riaditeľka pre námorné záležitosti a rybné hospodárstvo
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 203, 31.7.2008, s. 1.